stanford-oval/wikipedia huggingface dataset:
อเล็กซานเดอร์ เฟลมมิง

| เซอร์ อเล็กซานเดอร์ เฟลมมิง |
| --- | --- |

เกิด: 06 สิงหาคม ค.ศ. 1881(1881-08-06) ล็อกช์ฟิลล์ อีสต์แอร์เชอร์ สกอตแลนด์
เสียชีวิต: 11 มีนาคม ค.ศ. 1955(1955-03-11) (73 ปี) ลอนดอน, อังกฤษ
พลเมือง: สหราชอาณาจักร
ศิษย์เก่า: Royal Polytechnic Institution วิทยาลัยแพทย์ โรงพยาบาลเซนต์แมรี ราชวิทยาลัยลอนดอน
มีชื่อเสียงจาก: การค้นพบเพนิซิลิน
รางวัล:   FRS (1943)  รางวัลโนเบลสาขาสรีรวิทยาหรือการแพทย์ (1945)  RSE  FRCS (Eng)  Knight Bachelor (1944) 
อาชีพทางวิทยาศาสตร์
สาขา: แบคทีเรียวิทยา, ภูมิคุ้มกันวิทยา
 
เซอร์ อเล็กซานเดอร์ เฟลมมิง (อังกฤษ: Sir Alexander Fleming) เป็นแพทย์ นักชีววิทยา นักเภสัชวิทยา และนักพฤกษศาสตร์ชาวสกอตแลนด์ เกิดเมื่อวันที่ 6 สิงหาคม ค.ศ. 1881 ในดาร์เวล ประเทศสกอตแลนด์ ผลงานที่มีชื่อเสียงที่สุดของเขาคือการค้นพบเอนไซม์ไลโซไซม์ในปี ค.ศ. 1923 และการค้นพบสารเบนซิลเพนนิซิลิน (เพนนิซิลิน จี) จากเชื้อรา pennicilium notatum ในปี ค.ศ. 1928 ซึ่งนำไปสู่การพัฒนายาปฏิชีวนะตัวแรกของโลก การค้นพบนี้ทำให้เขาได้รับรางวัลโนเบลสาขาสรีรวิทยาหรือการแพทย์ในปี ค.ศ. 1945
ประวัติและการศึกษา

เซอร์ อเล็กซานเดอร์ เฟลมมิง เกิดวันที่ 6 สิงหาคม ค.ศ. 1881 ที่ดาร์เวล อีสต์แอร์เชอร์ ประเทศสกอตแลนด์ ตอนเหนือของสหราชอาณาจักร เขาเป็นลูกคนที่ 3 จากทั้งหมด 4 คน ของ ฮิวจ์ เฟลมมิง ซึ่งประกอบอาชีพเกษตรกรรม ในวัยเด็กเขาเป็นเด็กซุกซนและฉลาดหลักแหลม
เฟลมมิงเข้ารับการศึกษาที่โรงเรียนโลวเดินส์ มัวร์ และโรงเรียนดาร์เวล ก่อนที่เขาย้ายไปยังลอนดอน นอกจากนี้ เขายังได้รับทุนการศึกษา 2 ปีเต็มจากคิลมาร์น็อก อะคาเดมีอีกด้วย เมื่อย้ายไปยังลอนดอนเขาได้เข้าศึกษาที่สถาบัน รอยัลพอลีเทคนิค หลังจากทำงานอยู่ในบริษัทขนส่งสินค้าเป็นเวลาสี่ปี เฟลมมิงในวัย 20 ปี ก็ได้รับการเชิญชวนให้เช้าศึกษาวิชาแพทย์ จากทอม พี่ชายของเขาซึ่งเป็นแพทย์ ใน ค.ศ. 1903 เขาจึงได้เข้าศึกษาที่โรงพยาบาลเซนต์แมรี เมืองแพดดิงตัน ในอีกสามปีต่อมา เขาได้รับปริญญาสาขาแพทย์ศาสตร์บัณฑิตและศัลยศาสตร์บัณฑิต หลังจากจบการศึกษา เขาได้เข้าทำงานเป็นผู้ช่วยด้านแบคทีเรียวิทยาของ เซอร์ อาร์มร็อท ไรท์ ผู้บุกเบิกการรักษาด้วยวัคซีนได้รับและวิชาการศึกษาระบบภูมิคุ้มกัน ใน ค.ศ. 1908 เขาปริญญาอีกใบจากสาขาวิทยาศาสตร์บัณฑิต ด้วยเกียรตินิยมเหรียญทอง จากนั้นเขาได้ทำงานเป็นอาจารย์ที่สถาบันเดิมจนถึงค.ศ. 1914
ในช่วง ค.ศ. 1914 – 1918 เกิดสงครามโลกครั้งที่หนึ่ง เฟลมมิงได้เข้าร่วมในสงครามในฐานะแพทย์ภาคสนามในแนวรบด้านตะวันตก ประเทศฝรั่งเศส ร่วมกับเพื่อนร่วมงานของเขา หลังจากสงครามจบ เขาจึงกลับไปทำงานที่โรงพยาบาลเซนต์แมรี ซึ่งใน ค.ศ. 1928 เขาได้รับตำแหน่งเป็นศาสตราจารย์ในด้านแบคทีเรียวิทยาที่มหาวิทยาลัยลอนดอน จากนั้น ใน ค.ศ. 1951 เขาได้รับเลือกให้เป็นอธิการบดีแห่งมหาวิทยาลัยเอดินบะระ
ผลงานการศึกษาวิจัย > ก่อนการค้นพบเพนิซิลิน

ช่วงสงครามโลกครั้งที่ 1 เฟลมมิงเห็นทหารจำนวนมากเสียชีวิตจากภาวะพิษเหตุติดเชื้อ เฟลมมิงพยายามช่วยรักษาแผลโดยใช้ยาฆ่าเชื้อโรค แต่ยาฆ่าเชื้อโรคกลับทำให้แผลบาดเจ็บเหล่านั้นมีสภาพแย่ลง ในบทความที่เขาได้ส่งไปยังวารสารทางการแพทย์ แลนด์เซทในช่วงสงครามโลกครั้งที่ 1 เฟลมมิงได้กล่าวถึงการทดลองอันชาญฉลาดซึ่งสามารถอธิบายเหตุผลที่ยาฆ่าเชื้อเหล่านั้นใช้ไม่ได้ผลและทำให้แผลเหล่านั้นมีอาการแย่ลง เขาอธิบายว่ายาฆ่าเชื้อใช้ได้ผลดีเฉพาะระดับผิวหนัง แต่สำหรับแผลลึกยาฆ่าเชื้อจะเข้าไปทำลายแบคทีเรียที่มีประโยชน์ เซอร์ อาร์มร็อท ไรท์ ได้สนับสนุนการค้นพบครั้งนี้เป็นอย่างมาก แต่แพทย์ทหารก็ยังคงใช้ยาฆ่าเชื้อตัวเดิมในการรักษาแม้ว่าจะทำให้บาดแผลแย่ลงก็ตาม เมื่อกลับมาที่โรงพยาบาลเซนต์แมรี ได้กลับมาค้นคว้าเพิ่มเติมเกี่ยวกับสารต้านแบคทีเรีย และได้ค้นพบไลโซไซม์ ซึ่งเป็นสารยับยั้งการเติบโตของแบคทีเรียในสารคัดหลั่งจากจมูก
ผลงานการศึกษาวิจัย > การค้นพบเพนิซิลิน

ในปี 1927 เฟลมมิงได้ทำการศึกษาคุณสมบัติของ Staphylococcus ในขณะนั้นเขาได้รับการยอมรับว่าเป็นนักวิจัยที่ชาญฉลาด แต่ห้องปฏิบัติการของเขามีสภาพที่ไม่เป็นระเบียบเรียบร้อย ในวันที่ 3 กันยายน 1928 เฟลมมิงกลับมายังห้องปฏิบัติการของเขาหลังจากลาพักร้อนกับครอบครัวในเดือนสิงหาคม ก่อนนั้นเขาได้วางถาดเพาะเลี้ยงเชื้อไว้บนม้านั่งที่มุมห้อง เมื่อกลับมาเขาได้พบว่ามีถาดเพาะเชื้ออันหนึ่งเกิดการปนเปื้อนด้วยเชื้อรา และในบริเวณที่เชื้อราเกิดขึ้นนั้นแบคทีเรียถูกทำลายไป เขาได้นำถาดเพาะเชื้อชิ้นนั้นไปเพาะเลี้ยงต่อ แล้วพบว่าเชื้อรานั้นได้ฆ่าแบคทีเรียที่ก่อให้เกิดโรคหลายชนิด ในวันที่ 7 มีนาคม 1929 เขาได้ตั้งชื่อสารนั้นว่าเพนนิซิลิน
รางวัลและเกียรติยศ

การค้นพบโดยบังเอิญของเฟลมมิงและการสกัดสารเพนนิซิลินในเดือนกันยายน 1928 เป็นจุดเปลี่ยนของการแพทย์สมัยใหม่ เป็นยุคของการใช้ยาปฏิชีวนะ ซึ่งตัวยาเพนนิซิลินได้ถูกใช้รักษาชีวิตคนจำนวนหลายล้านคนจนถึงปัจจุบัน
จากการค้นพบดังกล่าว ทำให้เขาได้รับรางวัลโนเบลในสาขาสรีรวิทยาหรือการแพทย์ในปี 1945 นอกจากนี้ยังได้รับการยกย่องจากสถาบันต่างๆ เช่น มหาวิทยาลัยลอนดอน สถาบันรอยัล พอลีเทคนิค (ปัจจุบันคือ มหาวิทยาลัยเวสต์มินสเตอร์) และได้รับการแต่งตั้งเป็นอัศวินจากพระเจ้าจอร์จที่ 6
อ็องตวน เจ้าชายที่ 13 แห่งลีญ

| อ็องตวน เจ้าชายที่ 13 แห่งลีญ |
| --- | --- |
 อ็องตวน มาเรีย โจอาคิม รามอลรัล เดอ ลีญ
เจ้าชายที่ 13 แห่งลีญ
ประสูติ: 8 มีนาคม พ.ศ. 2468 ประเทศเบลเยียม
สิ้นพระชนม์: 21 สิงหาคม พ.ศ. 2548 (80 ปี)
พระชายา: เจ้าหญิงอาลิกซ์ เจ้าหญิงแห่งลีญ
พระบุตร: มีแชล เจ้าชายที่ 14 แห่งลีญ เจ้าชายโวตีเย เจ้าหญิงอาน-มารี เจ้าหญิงคริสตินแห่งออร์เลอ็อง-บรากังซา เจ้าหญิงซอฟี เจ้าชายอ็องตวน เจ้าหญิงยอล็องด์
ราชวงศ์: ราชวงศ์ลีญ
พระบิดา: เออแฌน เจ้าชายที่ 11 แห่งลีญ
พระมารดา: ฟิลิฟินส์ เดอ โนอายส์
อ็องตวน เจ้าชายที่ 13 แห่งลีญ (อังกฤษ: Antoine, 13th Prince of Ligne)
พระประวัติ

อ็องตวน เจ้าชายที่ 13 แห่งลีญ ประสูติเมื่อวันที่ 3 สิงหาคม พ.ศ. 2468 ณ เบลเยียม เป็นพระโอรสพระองค์เล็กใน เออแฌน เจ้าชายที่ 11 แห่งลีญ กับ ฟิลิฟินส์ เดอ โนอายส์ พระองค์ทรงดำรงพระอิสริยยศรองดังนี้
เจ้าชายแห่งอิปินอย
เจ้าชายแห่งแอมเบล
แกรนดีแห่งสเปน
ในช่วงสงครามโลกครั้งที่สอง พระองค์เป็นทหารในกองทัพอังกฤษ โดยทรงเป็นนักเรียนรุ่นที่ 34 ก่อนจะทรงศึกษาต่อ ณ โรงเรียนการบินเมดิซีน แฮต ใน แคนาดา และกลับไปอังกฤษเพื่อทรงงานราชการทหารในกองทัพ ทั้งนี้พระองค์ทรงเป็นคนที่ 1,294 ที่ได้รับการแต่งตั้งเป็นอัศวินขนแกะทองคำแห่งออสเตรียในฐานันดร แกรนดี
เสกสมรส

พระองค์ทรงเสกสมรสกับ เจ้าหญิงอาลิกซ์แห่งลักเซมเบิร์ก พระธิดาใน แกรนด์ดัชเชสชาร์ล็อตแห่งลักเซมเบิร์ก กับ เจ้าชายเฟลิกซ์แห่งบูร์บง-ปาร์มา เมื่อวันที่ 17 สิงหาคม พ.ศ. 2493 โดยมีพระบุตรดังนี้
มีแชล เจ้าชายที่ 14 แห่งลีญ
เจ้าชายโวตีเย
เจ้าหญิงอาน-มารี
เจ้าหญิงคริสตินแห่งออร์เลอ็อง-บรากังซา
เจ้าหญิงซอฟี
เจ้าชายอ็องตวน
เจ้าหญิงยอล็องด์
อ่าวขัมภัต

ภาพอ่าวขัมภัต จากอวกาศ
อ่าวขัมภัต (อังกฤษ: Gulf of Khambhat) หรือ อ่าวแคมเบย์ (อังกฤษ: Gulf of Cambay) เป็นอ่าวในทะเลอาหรับ ทางชายฝั่งทิศตะวันตกของประเทศอินเดีย ในรัฐคุชราต ทางทิศตะวันออกเฉียงใต้ของคาบสมุทรกาเฐียวาร มีแม่น้ำนาร์มทาและแม่น้ำทัปตีไหลลงที่อ่าวนี้ เป็นอ่าวที่ตื้นเขินจากการทับถมของตะกอนอย่างต่อเนื่อง
อ่าวเชซาพีก

อ่าวเชซาพีก (อังกฤษ: Chesapeake bay; ออกเสียง: /ˈtʃɛsəpiːk/ เช-เสอะ-พีค) เป็นอ่าวที่ไหลเป็นสู่มหาสมุทรแอตแลนติก ล้อมรอบโดยรัฐสองรัฐในสหรัฐอเมริกา คือ รัฐแมริแลนด์และเวอร์จิเนีย เป็นอ่าวที่ใหญ่ที่สุดของสหรัฐอเมริกา 
มีแม่น้ำทั้งหมด 150 สาย ซึ่งไหลไปสู่อ่าวเชซาพีก มีความใหญ่ประมาณ 166,534 ตารางกิโลเมตร (64,299 ตารางไมล์) เชื่อมติดกับเขตวอชิงตัน ดี.ซี. และรัฐ 6 รัฐ  ได้แก่ รัฐนิวยอร์ก เพนซิลเวเนีย เดลาแวร์ แมริแลนด์ เวอร์จิเนีย และเวสต์เวอร์จิเนีย
อ่าวแฮมิลตัน

อ่าวแฮมิลตัน
อ่าวแฮมิลตัน (อังกฤษ: Hamilton Inlet) เป็นอ่าวในลักษณะฟยอร์ด ในรัฐนิวฟันด์แลนด์และแลบราดอร์ ประเทศแคนาดา ตั้งอยู่ทางตะวันออกเฉียงใต้ของคาบสมุทรแลบราดอร์ ในมหาสมุทรแอตแลนติก เป็นชะวากทะเลของแม่น้ำเชอร์ชิลล์ ในปี ค.ศ. 1586 จอห์น เดวิส นักสำรวจชาวอังกฤษเดินเรือมาถึงอ่าวนี้ เป็นแหล่งการค้าของชาวฝรั่งเศสและอังกฤษในคริสต์ศตวรรษที่ 18 โดยบริษัทฮัตสันเบย์ได้ตั้งสถานีการค้าขึ้นที่เมืองริโกเลตในปี ค.ศ. 1837
54°17′39″N 57°53′56″W﻿ / ﻿54.29417°N 57.89889°W﻿ / 54.29417; -57.89889
อโดนิรัม จัดสัน

| อโดนิแรม จัดสัน |
| --- | --- |

เกิด: 9 สิงหาคม ค.ศ. 1788 เมือง Malden รัฐ Massachusetts สหรัฐอเมริกา
เสียชีวิต: 12 เมษายน ค.ศ. 1850 ที่ทะเล
สัญชาติ: อเมริกัน
อาชีพ: มิชชันนารีที่ประเทศพม่า
ลายมือชื่อ

อโดนิรัม จัดสัน (อังกฤษ: Adoniram Judson) และแนนซี จัดสัน เป็นมิชชันนารีโปรเตสแตนต์ชาวอเมริกันกลุ่มแรมที่ไปรับใช้ต่างแดงถึงแม้จะพบอุปสรรคแต่พวกเขาไม่เคยยกเลิกงานที่ยิ่งใหญ่ของพระเจ้า
ประวัติ

อโดนิรัมจัดสันเกิดที่รัฐแมสซาซูเซตส์ในปี 1788 เขาเป็นบุตรชายของศิษยาภิบาลคณะคองกริเกชันนัล ได้เข้าศึกษาในอีกสามปีต่อมาเมื่อจบการศึกษา จัดสันกลับไปยังบ้านเกิด และได้เปิดสถาบันการศึกษาและผลิดตำราสองเล่ม แต่เขาก็ไม่มีความสุข ได้เดินทางไปท่องโลกมุ่งสู่เมืองนิวยอร์กเพื่อเป็นนักเขียน
แต่เขาก็ไปได้ไม่นานก็กลับมายังบ้าน เดือน กันยายน ปี1808 เขารู้สึกตื่นเต้นกับเมืองพลิมัธและได้ถวายตัวเรียนพระคริสตธรรมในนิวอิงแลนด์ ไม่นานจัดสันได้แต่งงานกับคุณแอนน์ แฮสเซสทีน และเขาทั้งสองได้เริ่มทำงานในการร่วมงานกับแบปทิสต์ถึงงานมิชชันในประเทศอินเดีย
พันธกิจที่พม่า

เมื่อการเดินทางไปถึงอินเดียกลับพบกับอุปสรรคหลายอย่างทั้งสองจึงได้มุ่งไปสู่ประเทศพม่า และได้อาศัยอยู่ในบ้านหลังใหญ่ขององค์การแบปทิสต์ ในย่างกุ้งตามลำพัง  อุปสรรค์ที่ทั้งสองต้องพบเจอคือภาษาเขียนและเครืองหมายวรรค การแบ่บช่องไฟระหว่างคำ พม่าไม่มีทัศนะเกี่ยวกับเรื่องของพระคริสต์  แต่ไม่นานมากทั้งสองได้ย้ายที่อยู่ไปอยู่กับคุณฮาวพร้อมลูก ๆ แต่เป็นสิ่งที่ดีเมื่อไปอาศัยอยู่ที่นั้นไม่นาน อโดนิแรมก็ได้พิมพ์พระคัมภีร์ที่ได้แปลทีละเล็กที่ละน้อย ในเวลาเพียงสองปี ไม่นานทั้งไรทั้งสองก็ได้ย้ายที่เพื่อความสะดวกในการพบปะกับชาวพม่าในที่ใจกลางเมือง แต่ทั้งสองก็ขาดเงินทุน การขาดเงินทุนไม่ได้ทำให้ทั้งสองหยุดในการรับใช้พระเจ้า ไม่นานเดือนพฤษภาคม ค.ศ. 1819 หม่องเนาก็รับเชื่อพระคริสต์และสิ่งที่อโดนิแรมได้ทำก็เริ่มโตขึ้นช้า ๆ ถึงกระนั้นการเข้าไปอยู่ตรงนั้นถึงจากมีอุปสรรค์ ก็ตาม
ปลายชีวิตของอโดนิแรมกับครอบครัว

การข่มขู่จากเจ้าหน้าที่รัฐบาลและคุณแนนซี (เป็นชื่อเล่นของคุณแอนน์) ป่วยเป็นไข้และต้องเจอกับอุปสรรคต่าง ๆ แต่ก็ไม่ได้ทำให้อโดนิแรมเลิกแปลพระคัมภีร์ แต่กลับแปลพระคัมภีร์พันธสัญญาใหม่จนจบเล่มภายในเวลาไม่ถึงปี แต่อย่างไรก็ตามไม่นานก็เกิดสงคราม อโดนิแรมกับมิชชันนารีไพรซ์ถูกจับข้อหาเป็นสายลับ ถูกคุมขังคุกแดนประหาร ต้องเจอกับความยากลำบากในคุกหายปี จนเดือนพฤศจิกายน 1815 ก็ได้รับการปล่อยตัวเพื่อเป็นล่ามในการเจรจาสงบศึกกับอังกฤษ แต่ก็น่าเสียใจที่ภรรยาและลูกก็ต้องจากอโดนิแรมไป แต่อโดนิแรมก็ได้ใช้โอกาศในการแปลพระคัมภีร์ภาษาพม่าและพิมพ์ในปี 1840 และแต่งงานใหม่กับซาราห์และทั้งสองก็มีลูก 8 คนและซาราห์เสียชีวิต เมื่ออโดนิแรม ได้กลับถึงบ้านเกิด อโดนิแรมก็ได้ไปเทศน์ที่ต่าง ๆ ก็ได้รู้จักกับเอมิลี ชับบ็อก นักเขียนนิยายและทั้งสองก็ได้แต่งงานกันและได้ไปรับใช้ด้วยกันที่ประเทศพม่า 3 ปี ในฤดูใบไม้ผลิของปี 1850 ขณะที่ เอมิลีมิลี ใกล้จะให้กำเนิดลูก อโดนิแรมป่วยหนักได้ลงเรื่อออกเดินทางหวังว่าเขาจะได้รับการรักษาให้หาย ต่อมาไม่ถึงสัปดาห์ อโดนิแรมก็เสียชีวิตและถูกฝังในทะเลและภรรยาของเขาได้พาลูก ๆ ไปอยู่ในสหรัฐแต่ไม่นานเธอก็เสียชีวิตลงเมื่ออายุ 33 ปี
อโบฟแอนด์บียอนเซ่ - วิดีโอคอลเลกชันแอนด์แดนซ์มิกซ์ส

อโบฟแอนด์บียอนเซ่ - วิดีโอคอลเลคชั่นแอนด์แดนซ์มิกซ์ส (อังกฤษ: Above and Beyoncé - Video Collection & Dance Mixes) คืออัลบั้มมิกซ์และอัลบั้มวิดีโอของ บียอนเซ่ โนวส์ นักร้องสาวเพลงอาร์แอนด์บีชาวอเมริกัน อัลบั้มนี้ออกจำหน่ายในวันที่ 16 มิถุนายน พ.ศ. 2552 โดย DVD และCD เป็นสินค้าพิเศษของวอล-มาร์ต
รายชื่อเพลง > วิดีโอคอลเลกชัน

| # | ชื่อ | ผู้กำกับ | ความยาว |
| --- | --- | --- | --- |
| 1. | "If I Were a Boy" | Jake Nava | 5:06 |
| 2. | "Single Ladies (Put a Ring on It)" | Jake Nava | 3:20 |
| 3. | "Diva" | Melina Matsoukas | 4:06 |
| 4. | "Halo" | Philip Andelman | 3:45 |
| 5. | "Broken-Hearted Girl" | Sophie Muller | 4:40 |
| 6. | "Ego" (Remix featuring Kanye West) | Beyoncé Knowles, Frank Gatson Jr. | 4:53 |
| 7. | "Ego" (Fan Exclusive) | Beyoncé Knowles, Frank Gatson Jr. | 3:57 |
| 8. | Behind The Scenes | Ed Burke | 19:02 |
| 9. | Credits | N/A |  0:30 |
รายชื่อเพลง > แดนซ์มิกซ์ส

| # | ชื่อ | ความยาว |
| --- | --- | --- |
| 1. | "If I Were a Boy" (Maurice Joshua Mojo UK Remix) | 6:29 |
| 2. | "Single Ladies (Put a Ring on It)" (DJ Escape & Tony Coluccio Remix - Club Version) | 6:57 |
| 3. | "Diva" (Karmatronic Club Remix) | 5:08 |
| 4. | "Halo" (Dave Audé Club Remix) | 8:55 |
| 5. | "Broken-Hearted Girl" (Catalyst Remix) | 4:46 |
| 6. | "Ego" (OK DAC Remix) | 6:29 |
| 7. | "Sweet Dreams" (Harlan Pepper & AG III Remix) | 6:43 |
| 8. | "Ego" (Remix featuring Kanye West) | 4:44 |
ชาร์ต

| ชาร์ต (2552) | อันดับ |
| --- | --- |
U.S. Billboard 200: 35
U.S. Top R&B/Hip-Hop Albums: 23
U.S. Top Electronic Albums: 2
อโศก (อัลบั้มเพลง)

อโศก (อังกฤษ: Asoke) เป็น สตูดิโออัลบั้ม ชุดที่ 3 ของ ธนกฤต พานิชวิทย์ (ว่าน AF2) ซึ่งเป็นอัลบั้มเดี่ยวอัลบั้มแรก หลังจากธนกฤตย้ายสังกัดมาอยู่กับ จีเอ็มเอ็ม แกรมมี่ ซึ่งชื่ออัลบั้ม อโศก มีความหมายคือ โศก หมายถึง เศร้า หากเติมคำว่า อ กลายเป็น อโศก ก็จะหมายถึง ไม่มีความเศร้า มีแต่ความสุข
ซึ่งอัลบั้มนี้มีซิงเกิ้ลแรกคือเพลง "หอมปากหอมคอ" ซึ่งปล่อยออกมาในวันที่ 18 กรกฎาคม 2554 ต่อด้วยซิงเกิ้ลที่สองกับเพลง "นาที" โดยอัลบั้ม อโศก ออกวางจำหน่ายเมื่อวันที่ 30 พฤศจิกายน พ.ศ. 2554
รายชื่อเพลง

| เพลงที่ | ชื่อเพลง | คำร้อง | ทำนอง | เรียบเรียง | ความยาว |
| --- | --- | --- | --- | --- | --- |
| 1 | "เพลงบังคับ" | ธนกฤต พานิชวิทย์ | ธนกฤต พานิชวิทย์ | ชวิน จิตรสมบูรณ์ | 04:24 |
| 2 | "หมึกนึ่งมะนาว" | ธนกฤต พานิชวิทย์ | ธนกฤต พานิชวิทย์ | จักรธร ขจรไชยกูร | 04:36 |
| 3 | "หอมปากหอมคอ" | ธนกฤต พานิชวิทย์ | ธนกฤต พานิชวิทย์ | จักรธร ขจรไชยกูร | 04:16 |
| 4 | "นิทรา" | ธนกฤต พานิชวิทย์ | ธนกฤต พานิชวิทย์ | ธานัท ธัญญหาญ | 03:52 |
| 5 | "Pull-Push" | ธนกฤต พานิชวิทย์ | ธนกฤต พานิชวิทย์ | จักรธร ขจรไชยกูร | 03:58 |
| 6 | "นาที" | ธนกฤต พานิชวิทย์ | ธนกฤต พานิชวิทย์ | ชวิน จิตรสมบูรณ์ | 04:33 |
| 7 | "ข่าวดีของเธอ...ข่าวร้ายของฉัน" | นิ่ม สีฟ้า | อภิไชย เย็นพูนสุข | ชวิน จิตรสมบูรณ์ | 04:22 |
| 8 | "บทเพลงสำหรับ 2-3 วันที่เธอไม่อยู่" | ธนกฤต พานิชวิทย์ | ชวิน จิตรสมบูรณ์ | ชวิน จิตรสมบูรณ์ | 04:23 |
| 9 | "อีกครั้ง" | ธนกฤต พานิชวิทย์ | ธนกฤต พานิชวิทย์ | ธานัท ธัญญหาญ | 05:14 |
| 10 | "บริบูรณ์" | ธนกฤต พานิชวิทย์ | ธนกฤต พานิชวิทย์ | ชวิน จิตรสมบูรณ์ | 04:54 |
Asoke Credits

Producer ธนกฤต พานิชวิทย์
Co-Producer ชวิน จิตรสมบูรณ์, ธานัท ธัญญหาญ, จักรธร ขจรไชยกูร
Lyric Director ธนกฤต พานิชวิทย์
Guitar จั๊ก ชวิน, พี่กั้ง GR และฟุ้ง Better weather
Bass พี่ป้อม, พี่นอ และแจ็ค Better weather
Drum พี่เมา, พี่มาตร GR, ติ
Piano & KB ครูบิ๊ก, คุณฃลุ่ย
Brass คุณปลาทอง
All String Vietrio
Chorus ว่าน, จั๊ก, บิ๊ก, โตน และ พิจิกา จิตตะปุตตะ
Studio Engineer โน้ต Bighitz, จั๊ก ชวิน, ครูบิ๊ก, ว่าน
Editor จั๊ก ชวิน, พี่โต, พี่เบียร์, ครูบิ๊ก
Mixdown พี่ปี๊ด, พี่วุฒิ, พี่เบียร์
Mastering ปณต สมานไพสิฐ
Recording Studio Jugg Studio, Bighitz, Butterfly, IConic, เล็ก-กาง-ใหญ่ สตูดิโอ
Mastering Studio Backhouse Studio
Photographer Ball * Nat A-Time
Art Director & Cover Design นิธิพัฒน์ สุขสวย & พี่หนึ่ง a-day
Styling อดิศักดิ์ โรจน์ศิริพันธ์ Zenithorial
แหล่งข้อมูลอื่น

New Release อัลบั้ม Asoke - ว่าน ธนกฤต
INTERVIEW ALBUM : ASOKE - ว่าน ธนกฤต (Part 1/2)
INTERVIEW ALBUM : ASOKE - ว่าน ธนกฤต (Part 2/2)
| ด ค กธนกฤต พานิชวิทย์ |
| --- | --- |
อัลบั้มเดี่ยว: โซโลอิสต์ (2550)  •  โซโลอิสต์ แพลน บี (2553) • อโศก (2554) • อะโลนเวรา (2559) • ลองไทม์โนซอง (2567)
อัลบั้มรวม: ปฏิบัติการเร่ขายฝัน (2548)   •  แพลม...แพลม (2549) •  ดรีมทีม (2549) •  โซลมัชอินเลิฟ (2550) •  อัลบั้มเพลงประกอบละครเวทีเอเอฟเดอะมิวสิเคิล ตอน เงิน เงิน เงิน (2550) •  ซาวน์แทร็กเพลงประกอบเอเอฟเดอะมิวสิเคิล ตอน เงิน เงิน เงิน (2550) •  อัลบั้มเพลงประกอบละครเวทีเอเอฟเดอะมิวสิเคิล ตอน โจโจ้ซัง (2551)
คอนเสิร์ตทางการ: ปฏิบัติการเร่ขายฝัน อิน คอนเสิร์ต (2548) •  เดอะแบทเทิลออฟดรีมส์ (2549)  • เอเอฟดรีมทีม (2549) • ทูบีนัมเบอร์วัน ตอน กำเนิดนักล่าฝัน (2549) • คืนเหย้า เหล่านักล่าฝัน เอเอฟ 2 (2549) • ทูบีนัมเบอร์วันโชว์ ตอน เดอะเธียเตอร์ออฟเลิฟ (2550) • กรีนคอนเสิร์ต หมายเลข 10 เดอะโลสต์เลิฟซองส์ (2550) • เอไทม์เอเอฟ เดอะเรียลลิตี้คอนเสิร์ต (2550) • แอม-ว่าน ไลฟ์อินคอนเสิร์ต ไอวิลแฮฟทูเซย์ ไอเลิฟยูอินอะซอง (2551) •  กรีนคอนเสิร์ต หมายเลข 12 กรีนเวฟ's เดอะเกรทเทสซอง (2551) • เยสเตอร์เดย์วันซมอร์คอนเสิร์ต วิธ ว่าน เอ็ม รุจ (2552)
คอนเสิร์ตเพิ่มเติม: สโนว์คิ้มกับผู้ชายทั้ง 7 (2550) • เดอะ ซิงเกอร์คอนเสิร์ต (2551) • แคลอรี่ส์บลาบลา อันปลั๊กคอนเสิร์ต (2552)
เทศกาลดนตรี: พัทยามิวสิคเฟสติเวิล (2549) • กรุงศรี เอเอฟ ฟันเทเชีย (2550) • กรุงศรี เอเอฟ ฟันเทเชีย ตอน คูลลิงเดอะเวิลด์ (2551) • ฮอนด้า วินเทอร์ เฟส เทศกาลดนตรีฤดูหนาว ครั้งที่ 4 (2552) •  กรุงศรี เอเอฟ แฟนส์ เฟสติเวิล (2552)
ละคร: เพื่อนรักนักล่าฝัน (2549) • ต่างฟ้าตะวันเดียว (2549) • คมรัก..คมเสน่หา (2550) • ละครเทิดพระเกียรติ "ปกป่าเพื่อแม่"เรื่อง ไฟเดือนห้ากับฝนเดือนหก (2550) • รักนี้เคียงตะวัน (2551) • ทัดดาวบุษยา (2553) • รักล้นล้น 9 คน 4 คู่(2553) • ปลาไหลป้ายแดง(2554) • เมียแต่ง (2554)
ภาพยนตร์: เหยิน เป๋ เหล่ เซมากูเตะ (2550) • Before Valentine ก่อนรัก...หมุนรอบตัวเรา (2551) • ส.ค.ส. สวีทตี้ (2554) • วาเลนไทน์สวีทตี้ (2555)
ละครเวที: ละครเวทีเอเอฟเดอะมิวสิเคิล ตอน เงิน เงิน เงิน • ละครเวทีเอเอฟเดอะมิวสิเคิล ตอน โจโจ้ซัง
บทความที่เกี่ยวข้อง: ทรูแฟนเทเชีย  •  อะคาเดมี่ แฟนเทเชีย ซีซั่นที่ 2  •  สไปร์ซซี่ ดิสก์
อ่าว

อ่าวไทย
อ่าว (อังกฤษ: Bay) หมายถึงส่วนพื้นที่ของทะเลที่ล้อมรอบโดยแผ่นดินใกล้เคียง คลื่นทะเลในอ่าวมักจะสงบกว่าทะเลหรือมหาสมุทรที่อยู่ภายนอกเนื่องจากแผ่นดินต้านแรงคลื่นและแรงลมบางส่วนเอาไว้ อ่าวมีลักษณะที่เว้าโค้งเป็นรูปต่างๆ กัน ในประเทศไทยส่วนใหญ่จะนิยมเรียกอ่าวตามลักษณะที่เกิดขึ้นเช่น "อ่าวเขาควาย" จะมีลักษณะชายหาดที่งุ้มเหมือนเขาควาย "อ่าวมะนาว" มีลักษณะของทะเลที่เว้าเข้าไปในแผ่นดินเป็นรูปมะนาว
เวิ้งน้ำขนาดใหญ่สามารถเรียกว่าอ่าว (bay, gulf) ทะเล (sea) บึงหรือทะเลสาบ (lake) ในขณะที่อ่าวขนาดเล็กที่เว้าเข้าตามชายฝั่ง (coast) รูปร่างโค้งรีและทางออกแคบเรียกว่าหาด (cove) ซึ่งมักจะมีชายหาดหรือหาดทราย (beach) อยู่ภายในเป็นบริเวณกว้าง ถ้าฝั่งสูงชันโดยตลอดอาจเรียกว่าฟยอร์ด (fjord) พบได้ตามเขตขั้วโลก
อ่าวถูกสร้างขึ้นได้ทั้งโดยธรรมชาติและโดยมนุษย์ โดยธรรมชาติเกิดจากน้ำทะเลที่เข้ามาท่วมระหว่างแนวเทือกเขาใต้ทะเลและบนแผ่นดิน หรือการกัดเซาะแนวชายฝั่ง ซึ่งส่วนที่กัดเซาะได้ง่ายจะเว้าลึกเข้าไปมากกว่าส่วนที่กัดเซาะยาก เมื่อนานเข้าก็ทำให้เกิดอ่าวขึ้น สำหรับฟยอร์ดเกิดจากการเคลื่อนตัวและการกัดเซาะของธารน้ำแข็ง และโดยมนุษย์คือการก่อสร้างสิ่งกีดขวางเพื่อป้องกันการกัดเซาะชายฝั่ง บริเวณโดยรอบที่ไม่ได้ป้องกันจะถูกกัดเซาะเป็นเวิ้งน้ำ
ดูเพิ่ม

คาบสมุทร
แหลม
ดินดอนสามเหลี่ยมปากแม่น้ำ
| ด ค กแหล่งน้ำ |
| --- | --- |
ธารน้ำแข็ง - แก่ง - เขื่อน - คลอง - คิล - คูเมือง - หลุมธารน้ำแข็ง - โคฟ - ร่องน้ำ - ดรอว์ - ทะเล - ทะเลสาบ - ธาร - ท่าเรือ - น้ำพุ - บ่อน้ำ - บ่อน้ำร้อน - บิลลาบอง - บึง - แอ่ง - เบิร์น - ไบยู - ป่าชายเลน - พื้นที่ชุ่มน้ำ - ฟยอร์ด - ไฟโตเทลมา - มหาสมุทร - ที่ลุ่มชื้นแฉะ - แม่น้ำ - ล็อค - ลากูน - ลำธาร - ลำเหมือง - ห้วย - หนอง - อ่างเก็บน้ำ - อ่าว - ทะเลลึก
| ด ค กสมุทรศาสตร์กายภาพ |
| --- | --- |
มหาสมุทรของโลก:  มหาสมุทรแปซิฟิก  มหาสมุทรแอตแลนติก  มหาสมุทรอินเดีย  มหาสมุทรอาร์กติก  มหาสมุทรใต้ 
ประเภท:  ทะเลปิด  ทะเลสาบปิด  ทะเลเปิด  ทะเลสาบเปิด  ทะเลชายขอบทวีป‎  ทะเลสาบ‎  ทะเลสาบน้ำเค็ม‎  ทะเลสาบน้ำจืด‎  เจ็ดสมุทร 
ระดับชั้นน้ำทะเล:  ท้องทะเล  เขตมีแสง ท้องทะเลตื้น  ทะเลลึก  เขตไร้แสง ท้องทะเลลึกปานกลาง  ท้องทะเลลึก  เขตความลึกก้นสมุทร 
คลื่น:  คลื่นใต้น้ำ  คลื่นสึนามิ 
กฎหมายทะเล:  เส้นฐาน  น่านน้ำภายใน  น่านน้ำอาณาเขต  เขตต่อเนื่อง  เขตเศรษฐกิจจำเพาะ  น่านน้ำนานาชาติ‎  การขนส่งทางน้ำนานาชาติ‎  การประมง‎  สนธิสัญญาควบคุมอาวุธบนพื้นสมุทร 
ลักษณะภูมิประเทศ:  ไหล่ทวีป  ลาดทวีป  ลาดตีนทวีป  ก้นสมุทร  เนินตะกอนรูปพัดก้นสมุทร  หุบผาชันใต้ทะเล  เขายอดราบใต้สมุทร  แอ่งสมุทร  ที่ราบก้นสมุทร  ภูเขาใต้ทะเล  ภูเขาไฟใต้ทะเล  ร่องลึกก้นสมุทร  เทือกเขากลางสมุทร  พืดหินปะการัง  อะทอลล์  ลากูน  ทะเล  อ่าว 
การแปรสัณฐานแผ่นธรณีภาค:  ธรณีวิทยาทางทะเล  การขยายตัวของพื้นมหาสมุทร  ปล่องแบบน้ำร้อน 
ปรากฏการณ์:  น้ำขึ้นลง  เอลนีโญ  ลานีญา  การกัดเซาะชายฝั่ง  กระแสน้ำย้อนกลับ 
กระแสน้ำมหาสมุทร:  กระแสน้ำกินี  กระแสน้ำญี่ปุ่น  กระแสน้ำมหาสมุทร  กระแสน้ำแลบราดอร์  กระแสน้ำศูนย์สูตรเหนือ  กระแสน้ำเบงเกวลา 
ธรณีสัณฐาน:  เนินทราย  เนินทรายรูปพระจันทร์เสี้ยว  เกาะ  เกาะเล็ก  เกาะหินโด่ง  คอคอด  ฟยอร์ด  เฟิร์ธออฟฟอร์ธ  สะพานแผ่นดิน  สันดอนจะงอย  สันดอนเชื่อมเกาะ  หาด  ดอนทรายใต้น้ำ  กลุ่มเกาะ‎  คาบสมุทร‎  ช่องแคบ‎  ชะวากทะเล‎  ชายฝั่ง‎  ชายหาด‎  ดินดอนสามเหลี่ยมปากแม่น้ำ‎  ถ้ำ‎  หน้าผา‎  แหลม‎
อ่าวฮัดสัน

| อ่าวฮัดสัน |
| --- | --- |

Location: มหาสมุทรแอตแลนติก
พิกัด: 60°N 085°W﻿ / ﻿60°N 85°W﻿ / 60; -85﻿ (Hudson Bay)
ประเทศลุ่มน้ำ: แคนาดา

ยาวสุด: 1,370 km (851.28 mi)
กว้างสุด: 1,050 km (652.44 mi)
อ่าวฮัดสัน (อังกฤษ: Hudson Bay) เป็นทะเลภายในน้ำเค็มขนาดใหญ่ ตั้งอยู่ทางตะวันออกเฉียงเหนือของประเทศแคนาดา มีเนื้อที่ 4,041,400 ตร.กม. (1,560,400 ตร.ไมล์) อยู่ในรัฐออนแทรีโอ รัฐเกแบ็ก รัฐซัสแคตเชวัน รัฐแอลเบอร์ตา ส่วนใหญ่ของรัฐแมนิโทบา ทางตะวันออกเฉียงใต้ของดินแดนนูนาวุต และเป็นในรัฐนอร์ทดาโคตา ตอนใต้ของรัฐเซาท์ดาโคตา รัฐมินนิโซตา รัฐมอนแทนา
อโศกมหาราช

สำหรับพระมหากษัตริย์อินเดียที่เป็นต้นเรื่อง ดูที่ พระเจ้าอโศกมหาราช
| อโศกมหาราช |
| --- | --- |

นักแสดงนำ: ศาห์รุข ข่าน
วันฉาย: 26 ตุลาคม 2001
ทุนสร้าง: ₹13 กรอร์
อโศกมหาราช (อังกฤษ: Asoka) เป็นภาพยนตร์ประวัติศาสตร์อินเดีย นำแสดงโดย ศาห์รุข ข่าน การีน่า กาปูร์ อะจิส กุมาร และจอห์นนี่ เรเวอร์ เป็นภาพยนตร์เรื่องหนึ่งของบอลลีวู้ดที่มีชื่อเสียงระดับโลก มีความยาว 171 นาที และ หนึ่งใน ละครประวัติศาสตร์ ของ อินเดีย ได้แก่ อมราปาลี พระเจ้าอชาตศัตรู อโศกมหาราช และ โชธา อัคบาร์ ภาพยนตร์เรื่องนี้ถ่ายทำและออกฉายในปี พ.ศ. 2544 เป็นภาพยนตร์ในเครือ ยาส โจปรา
เนื้อเรื่องย่อ

เรื่องราว “อโศกมหาราช” มหากาพย์ภาพยนตร์ที่เล่าเรื่องจากเสี้ยวหนึ่งในพระชนม์ชีพของมหาจักรพรรดิอโศก หลานชายของพระเจ้าจันทรคุปต์ เมารยะ
ผู้ครองบัลลังก์แคว้นมคธเมื่อ 300 ปีก่อนคริสต์ศักราช เมื่อปู่สละราชบัลลังก์ออกบวช พระเจ้าพินทุสารพระบิดาสืบต่อ บัดนี้กาลเวลาล่วงเลย แก่ชราลงไป ใครจะได้ครองบัลลังก์ ศึกสายเลือดระหว่างพี่น้องต่างมารดา
บัลลังก์ตกเป็นของเจ้าชายอโศก เพื่อขยายราชอาณาจักร พระเจ้าอโศกทรงก่อสงครามนองเลือดที่สุดในประวัติศาสตร์ โดยเข้าตีคลิงกะแคว้นเพื่อนบ้านจนพินาศย่อยยับ
หลังจากได้รับชัยชนะบนกองซากอศุภนับแสน พระเจ้าอโศกทรงสำนึกเสียพระทัย จนตั้งประปณิธานว่าจะยุติการเดินทางบนเส้นทางแห่งสงคราม หันมาทุ่มเทให้กับการทำนุบำรุงและเผยแพร่ศาสนาพุทธให้ขจรไกล
นักแสดงนำ

ศาห์รุข ข่าน รับบท เจ้าชายอโศก /ปาวัลย์
การัน เทวนี รับบท เจ้าชายอโศก (วัยเด็ก)
การีน่า กาปูร์ รับบท เจ้าหญิงกูอามากี
อจิต กุมาร รับบท เจ้าชายสุสิมะ
แดนนี่ แดนสงภา รับบท วิรัตน์
ราหุล เทพ รับบท ภีมะ
หริชชิตา ภัททร์ รับบท มหาเทวี (พระมารดาของเจ้าชายอโศก)
เกอร์สัน เดอ จุนหะ รับบท มหาราชาพินทุราช
ศุภาชินี อาลี รับบท มหาเทวีธามะ
อุเมชช์ เมฮรา รับบท มหาราชจันทรคุปต์ เมารยะ
สุราช บาลจี รับบท เจ้าชายอายะ
แหล่งข้อมูลอื่น

อโศกมหาราช ที่อินเทอร์เน็ตมูวีเดตาเบส
Asoka เก็บถาวร 2012-06-13 ที่ เวย์แบ็กแมชชีน @ KareenaKapoor.be
อ่าวชาร์ก

| อ่าวชาร์ก เวสเทิร์นออสเตรเลีย * |
| --- | --- |
  แหล่งมรดกโลกโดยยูเนสโก
อ่าวชาร์ก
พิกัด: 25°49′52.0″S 113°18′20.4″E﻿ / ﻿25.831111°S 113.305667°E﻿ / -25.831111; 113.305667
ประเทศ:  ออสเตรเลีย
ภูมิภาค **: เอเชียและแปซิฟิก
ประเภท: มรดกทางธรรมชาติ
เกณฑ์พิจารณา: (vii), (viii), (ix), (x)
อ้างอิง: 578
ประวัติการขึ้นทะเบียน
ขึ้นทะเบียน: 2534 (คณะกรรมการสมัยที่ 15)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
อ่าวชาร์ก (อังกฤษ: Shark Bay) เป็นแหล่งมรดกโลกทางธรรมชาติในเขตแกสคอยน์ (Gascoyne) รัฐเวสเทิร์นออสเตรเลีย ประเทศออสเตรเลีย ห่างจากเมืองเพิร์ทไปทางเหนือ 800 กิโลเมตร จัดว่าเป็นจุดที่อยู่ทางตะวันตกสุดของประเทศ ได้รับการตั้งชื่อโดยวิลเลียม แดมเพียร์ หนึ่งในนักสำรวจชาวยุโรปที่มาถึงออสเตรเลียในเดือนกรกฎาคม ปี พ.ศ. 2242 กล่าวกันว่า อ่าวชาร์กเป็นสถานที่ที่แรกที่ชาวยุโรปเดินทางมาถึงในออสเตรเลีย โดยเป็นครั้งที่เดิร์ก ฮาร์ทอก นำเรือจอดเทียบที่นี่ในปี พ.ศ. 2159 (ค.ศ. 1616) และเป็นจุดเริ่มต้นของการสำรวจอย่างเป็นทางการจากผู้มาเยือนนอกทวีป
อ่าวชาร์กครอบคลุมพื้นที่ทั้งหมด 10,000 ตารางกิโลเมตร มีความลึกโดยเฉลี่ย 10 เมตร พื้นที่ถูกแบ่งออกเป็นส่วน ๆ โดยชายฝั่งตื้น ๆ คาบสมุทร และเกาะที่มีอยู่เป็นจำนวนมาก ชายฝั่งบริเวณอ่าวมีความยาวมากกว่า 1,500 กิโลเมตร
อ่าวชาร์กเป็นสถานที่ที่มีความสำคัญในด้านของเป็นถิ่นที่อยู่อาศัยของสัตว์หลายชนิด เป็นถิ่นอาศัยของวัวทะเลประมาณ 10,000 ตัว คิดเป็นร้อยละ 12.5 ของจำนวนประชากรทั่วโลก เนื่องจากเป็นแหล่งอุดมไปด้วยหญ้าทะเลที่เป็นอาหาร และโลมาอีกจำนวนมาก โดยเฉพาะที่มังกีเมีย (Monkey Mia) พื้นที่ของอ่าวเป็นถิ่นอาศัยของสัตว์เลี้ยงลูกด้วยนมที่อยู่ในภาวะถูกคุกคาม 26 สายพันธุ์
เหตุที่ได้ชื่อว่า "อ่าวชาร์ก" ที่หมายถึง "อ่าวฉลาม" เป็นสถานที่กระจายพันธุ์แหล่งใหญ่ของปลาฉลามเสือซึ่งเป็นปลาฉลามกินเนื้อขนาดใหญ่
อู๋ซิน จอมขมังเวทย์

| อู๋ซิน จอมขมังเวทย์ |
| --- | --- |
โปสเตอร์ละครในจีน
ประเภท: แฟนตาซี  ย้อนสมัย เหนือธรรมชาติ วีรคติ
เค้าโครงจาก: Wu Xin: The Monster Killer by Ni Luo
พัฒนาโดย: Sohu
เขียนโดย: ซู ซีหยวน  เจ้า จื้อเหนา  หลี่ หนาน  ฟาง เฉียงเฉียง
กำกับโดย: หนู่ อู๋เฟิน เกา หลินเปา
แสดงนำ: เอลวิส ฮัน จีน่า จิน เซบริน่า เฉิน จาง รั่วหยุน เอียน หวัง ไมค์ ดิ แองเจลโล่ สุย หยงเหลียง
ประเทศแหล่งกำเนิด: จีน
ภาษาต้นฉบับ: แมนดาริน
จำนวนตอน: 20
การผลิต
ผู้อำนวยการผลิต: หลี่ กัวลี
ผู้อำนวยการสร้าง: คาเรน โส่ย
สถานที่ถ่ายทำ: เจิ้งโจว, จีน Hengdian World Studios
ผู้ลำดับภาพ: เซี่ย เจียหรง
กล้อง: Multi camera
ความยาวตอน: 45 นาที
บริษัทผู้ผลิต: Sohu Shanghai Chinese Film Productions Ltd
ออกอากาศ
เครือข่าย: Sohu TV (จีน) ช่อง 3 แฟมิลี (ไทย)
ออกอากาศ: 6 กรกฎาคม ค.ศ. 2015 (2015-07-06)
อู๋ซิน จอมขมังเวทย์  (จีนตัวย่อ: 无心法师; จีนตัวเต็ม: 無心法師 อังกฤษ: Wu Xin: The Monster Killer) เป็นละครโทรทัศน์ที่ที่สร้างขึ้นในปี ค.ศ. 2015 นำแสดงโดย เอลวิส ฮัน, จีน่า จิน, เซบริน่า เฉิน, จาง รั่วหยุน, เอียน หวัง, สุย หยงเหลียง และยังมีนักแสดงชาวไทยไปร่วมแสดงด้วยคือ ไมค์ ดิ แองเจลโล่ ออกอากาศทางช่อง 3 แฟมิลี ในไทย